પાછલા ઘણા સમયથી વોટ્સએપ દ્વારા ફેલાયેલી ફેક માહિતીના કારણે દેશમાં લોકોની ભીડ દ્વારા નિર્દોષ લોકોને માર મારવાની ઘટનાઓ બની છે. આવી ઘટનાઓમાં અત્યાર સુધીમાં 20થી વધુ લોકોના મોત થઈ ગયા છે. વોટ્સએપ પર બાળક ચોરનારી ગેંગની અફવા ફેલાયા બાદ ભીડ દ્વારા નિર્દોષ લોકોની પીટાઈથી થયેલા મોતો પર કેન્દ્ર સરકારે વોટ્સએપ વિરુદ્ધ લાલ આંખ કરી છે. એક્શનમાં આવેલી કંપનીએ હવે ફેક ન્યૂઝ શોધવા માટે નવો રસ્તો અપનાવ્યો છે.